Kitab Suci Bocah nyuguhaké Yunus lan Iwak Gedhe
Ditulis déning: Edward Hughes Digambari déning: Jonathan Hay Dibesut déning: Mary-Anne S. Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Pirang-pirang taun kepungkur, ana wong sing jenenge Yunus manggon ing tanah Israèl. Ing sawijining dina, Gusti Allah dhawuh marang dhèwèké kon menyang neng Niniwe, kutha paling gedhe lan paling kuat ing donya.
Yunus kudu ngelingke kabeh wong ing kono nek Gusti Allah wis ngerti nek wong-wong kono kuwi jahat.
Yunus ora manut marang Gusti Allah! Tinimbang menyang Niniwe, Yunus malah numpak prau lan lelayaran ing arah ngelawan menyang panggonan sing jenenge Tarsis.
Pangéran Allah nekakake prahara ing sagara. Ana angin gedhe! Para pelaut wedi yen kapal kasebut bisa pecah lan klelep.
Prahara saya tambah ndadi. Amarga wedi, para pelaut ndedonga marang dewa-dewa lan mbuwang kabeh barang menyang segara kanggo ngenthengake kapal. Nanging ora mbantu.
Yunus mung siji-sijine wong ing kapal sing ora ndedonga. Nanging, dhèwèké malah turu ing njero kapal. Kapten kapal nemoni dhèwèké. "Kowé ngopo? tangi! Pandonga marang Gusti Allahmu! Mungkin Gusti Allah bakal nganggep awake dhéwé, supaya awake dhéwé ora disirnakke."
Para awak prau banjur mutusake manawa masalahe ana hubungane karo Yunus. Dhèwèké kandha nek dhèwèké mlayu saka PANGÉRAN YEHUWAH. Wong- wong mau padha takon, "Apa sing kudu daktindakake marang kowé, supaya segara dadi adem?" Yunus mangsuli, "Aku angkat lan uncalake menyang segara." "Amarga aku yakin, saka aku prahara gedhe iki nekani kowé."
Para awak prau ora gelem nguncalke Yunus menyang segara. Mulane wong-wong mau padha ndayung kanthi banter supaya kapale tekan dharatan. Nanging padha ora bisa. Ana mung siji sing kudu dilakoke!
Sakwise ndedonga njaluk pangapura, para awak prau padha ngangkat Yunus lan diuncalake ing segara. Nalika Yunus ilang kenek ombak, segara dadi sepi lan angine suda. Owah-owahan cuaca sing dumadakan iki luwih medeni para awak prau tinimbang prahara mau.
Wong-wong mau mesthi ngerti mung Gusti Allah sing bisa nindakake. Merga wedi lan nggumun, wong-wong mau padha nyembah PANGÉRAN YEHUWAH.
Sauntara kuwi, utusan sing ora manut kuwi kaget banget. Tanpa daya ambles ing telenging segara, Yunus ngerti ora ana sing bisa nylametake dhèwèké saka klelep. Dhèwèké uga bakal klelep - nanging Gusti Allah duwe rencana liyane.
PANGÉRAN YEHUWAH wis nyediaake iwak gedhe kanggo nguntal Yunus. Iwak iku pas wektune! Sak caplokan Yunus metu saka segara lan menyang wetenge iwak. Yunus manggon ing jero iwak telung dina. Dhèwèké duwe akeh wektu kanggo mikir lan ndedonga.
Telung dina sakwise kuwi, Yunus janji bakal manut karo Gusti Allah. Sanalika Gusti Allah ngandika marang iwak mau, lan Yunus dimuntahake menyang pantai.
Sepisan maneh, Gusti Allah ngutus Yunus lunga menyang Niniwe lan martakke pituture Gusti Allah. Sakiki, Yunus lunga! Yunus lumebu ing kutha lan nguwuh-uwuh, "Sajrone patang puluh dina meneh, Niniwe bakal katumpes."
Wong-wong ing Niniwe padha precaya marang sabdane Gusti Allah. Wong-wong mau banjur padha pasa, lan nganggo kain karung kanggo nduduhke marang Gusti Allah nek padha nggetuni dosane. Malah raja ngasorake awake dhéwé ing ngarsane Gusti Allah. Panjenengané banjur mudhun saka dhampare, nganggo kain karung lan lungguh ing awu. Dhèwèké ndhawuhi saben wong kudu nyingkiri tumindak ala lan panganiaya, lan ndedonga supaya PANGÉRAN YEHUWAH maringi pangapura.
Gusti Allah maringi pangapura marang wong-wong Niniwe! Mesthine dadi dina sing nyenengake ing Niniwe nalika wong-wong ngerti yen Gusti Allah wis ngapura. ... Nanging ana wong siji sing nesu banget. Yunus!
Kenapa Yunus nesu? Dhèwèké kandha marang Gusti Allah, "Kawula sumerep, bilih Paduka punika Allah ingkang welas asih, mboten enggal duka, lan agung ing sih-kadarmanipun." Ing tembung liya, Yunus ngerti nek Gusti Allah mesthi ngapura wong sing mratobat lan manut marang Sabdane Gusti Allah. Kayane Yunus ora seneng karo wong-wong Niniwe. Dhèwèké ora pengin wong-wong mau diapura.
Yunus nesu banget marang Gusti Allah, mula dhèwèké kandha, "Dipun pati kemawon kawula; sabab pati punika luwih becik kangge kawula tinimbang gesang."
Yunus lungguh ing njaba kutha, ngenteni apa sing bakal ditindakake Gusti Allah sabanjure. Gusti Allah nyawisake tanduran sing godhonge gedhe. Iku tuwuh kanthi cepet, lan ngiyubake Yunus saka srengenge panas sedina muput.
Esuke, Gusti Allah ngutus cacing, sing mateni tanduran kuwi. Banjur, Pangéran Yehuwah nyiapake angin sing panas lan banter sing nyerang Yunus nganti dikira dhèwèké bakal mati. Kuwi kabeh malah nggawe Yunus tambah nesu.
Pangéran Yehuwah ngandika marang Yunus, "Apa kowé patut nesu? Kowé tresna marang wit anggur, sing kowé ora nandur lan ora isa nuwuhke. Iku tukul ing wayah wengi lan mati ing wayah wengi."
"Yagene Aku ora bakal melasi marang Niniwe, kutha kang gedhe iku, kang cacahe ewonan?"
Yunus lan Iwak Gedhe Crita saka Pangandikané Gusti, Kitab Suci bisa digolèki ing Yunus "'Kawedharipun pangandika Paduka punika madhangi'." Jabur 119:130